**โครงการปกป้อง เทิดทูนและเฉลิมพระเกียรติสถาบันพระมหากษัตริย์**

**ประจำปีงบประมาณ พ.ศ. ๒๕64**

**(กิจกรรมจิตอาสาพัฒนา เนื่องในวันสำคัญของชาติไทย)**++++++++++++++++++++++++++++++++

**๑. หลักการและเหตุผล**

สถาบันพระมหากษัตริย์และพระมหากษัตริย์มีความสำคัญกับประเทศไทยและปวงชนชาวไทยมาตั้งแต่สมัยอดีตจนถึงปัจจุบัน สถาบันพระมหากษัตริย์เป็นสถาบันหลักของสังคมไทยที่เกื้อกูลแผ่นดินมาช้านาน พระมหากษัตริย์ไทยในแต่ละยุคสมัย อาจมีพระราชอํานาจและใช้พระราชอํานาจแตกต่างกัน แต่ทุกพระองค์ล้วนยอมรับกรอบของความเป็นพระราชาตามคำสอนในพระพุทธศาสนา นั่นคือ พระมหากษัตริย์ต้องมี “ราชธรรม” เป็นหลักหรือเป็นแนวทางในการปกครองประเทศไทย

สถาบันพระมหากษัตริย์เป็นสถาบันที่มีความสัมพันธ์อย่างใกล้ชิดประชาชนและประชาชนคนไทยให้ความสำคัญและเคารพเทิดทูนสถาบันพระมหากษัตริย์ตลอดมา เพราะพระมหากษัตริย์ไทยได้ทรงมีพระมหากรุณาธิคุณต่อประเทศไทยในด้านต่างๆ อย่างมากมายและทรงเป็นสัญลักษณ์ของประเทศที่ประชาชนและนานาประเทศให้การยอมรับ ดังนั้นเพื่อเป็นการแสดงความจงรักภักดีและสำนึกในพระมหากรุณาธิคุณที่ทุกพระองค์ทรงมีพระเมตตาต่อพสกนิกรชาวไทย

องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา จึงได้จัดโครงการปกป้อง เทิดทูนและเฉลิมพระเกียรติสถาบันพระมหากษัตริย์ (กิจกรรมจิตอาสาพัฒนา เนื่องในวันสำคัญของชาติไทยวันพระบาทสมเด็จพระมงกุฎเกล้าเจ้าอยู่หัว (วันสมเด็จพระมหาธีรราชเจ้า)) ขึ้น

**๒. วัตถุประสงค์ของโครงการ** 1. เพื่อถวายเป็นพระราชกุศลแด่พระบาทสมเด็จพระมงกุฎเกล้าเจ้าอยู่หัว (วันสมเด็จ

พระมหาธีรราชเจ้า)

2. เพื่อเทิดพระเกียรติและน้อมรำลึกถึงพระมหากรุณาธิคุณ

3. เพื่อให้ประชาชน เด็กและเยาวชนในตำบลท่าจะหลุง ได้แสดงออกถึงความรักและเทิดทูนสถาบันพระมหากษัตริย์ และร่วมกันทำความดี ทำกิจกรรมจิตอาสาเพื่อพัฒนาพื้นที่บริเวณวัดใหม่หนองกกตำบลท่าจะหลุง

**๓. เป้าหมายของโครงการ** จำนวนทั้งสิ้น 200 คน มีดังนี้

1. คณะผู้บริหาร สมาชิกสภาองค์การบริหารส่วนตำบลท่าจะหลุง ข้าราชการ ลูกจ้าง

องค์การบริหารส่วนตำบลท่าจะหลุง

 2. คณะครู นักเรียนจากโรงเรียนบ้านหนองกก และโรงเรียนบ้านขี้ตุ่น (แหล่งจะหลุง)

3. ประชาชนทั้ง ๑๐ หมู่บ้านในเขตพื้นที่ตำบลท่าจะหลุง

4. หัวหน้าส่วนราชการจากอำเภอโชคชัย

**4. วิธีการดำเนินการ**

๑. นำเสนอโครงการเพื่อเสนอขออนุมัติต่อผู้บริหารองค์การบริหารส่วนตำบลท่าจะหลุง

2. ประชาสัมพันธ์เชิญชวนประชาชนเข้าร่วมกิจกรรมจิตอาสาพัฒนา เนื่องในวันสำคัญของ

ชาติไทย วันพระบาทสมเด็จพระมงกุฎเกล้าเจ้าอยู่หัว (วันสมเด็จพระมหาธีรราชเจ้า)

3. จัดสถานที่และตกแต่งเพื่อเทิดพระเกียรติและน้อมรำลึกถึงพระมหากรุณาธิคุณ เนื่องใน

วันสำคัญของชาติไทย วันพระบาทสมเด็จพระมงกุฎเกล้าเจ้าอยู่หัว (วันสมเด็จพระมหาธีรราชเจ้า) ณ บริเวณสถานที่จัดกิจกรรม

 4.ดำเนินกิจกรรมจิตอาสาพัฒนาในพื้นที่ที่กำหนดจนเสร็จสิ้นกิจกรรม

 5.ประเมินผลการดำเนินงาน

 6.สรุปผลการดำเนินงานรายงานต่อผู้บังคับบัญชาตามลำดับและผู้บริหารท้องถิ่น

**๕. สถานที่ดำเนินการ** ณ วัดใหม่หนองกก หมู่ที่ 8 ตำบลท่าจะหลุง อำเภอโชคชัย จังหวัดนครราชสีมา

**๖. ระยะเวลาดำเนินการ** วันพุธที่ 25 พฤศจิกายน 2563 ระยะเวลา 1 วัน

**7. งบประมาณ**

 จากแผนงานการศาสนาวัฒนธรรมและนันทนาการ งานศาสนาวัฒนธรรมท้องถิ่น งบดำเนินงาน ประเภทค่าใช้สอย ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ ค่าใช้จ่ายในการจัดทำโครงการปกป้อง เทิดทูน และเฉลิมพระเกียรติสถาบันพระมหากษัตริย์ ตั้งไว้ 20,000 บาท (สองหมื่นบาทถ้วน) เป็นไปตามแผนพัฒนาท้องถิ่น (พ.ศ.2561 ถึง พ.ศ.2565) แก้ไข เพิ่มเติม เปลี่ยนแปลง ครั้งที่ 3/2563 หน้า 83 ที่ 6

1.ค่าน้ำแข็งและน้ำดื่ม เป็นเงิน 2,000 บาท

2.ค่าจัดพานพุ่มดอกไม้สด จำนวน 6 พาน เป็นเงิน 3,000 บาท

3.พระบรมสาทิสลักษณ์ รัชกาลที่ 6

ขนาด 60 \* 90 เซนติเมตร พร้อมกรอบ จำนวน 1 อัน เป็นเงิน 2,000 บาท

  **รวมเป็นเงินทั้งสิ้น 7,000 บาท**

**8. ผู้รับผิดชอบโครงการ** กองการศึกษา ศาสนาและวัฒนธรรม องค์การบริหารส่วนตำบลท่าจะหลุง บูรณาการร่วม กับอำเภอโชคชัย

**๙. ผลที่คาดว่าจะได้รับ**

1. เพื่อถวายเป็นพระราชกุศลแด่พระบาทสมเด็จพระมงกุฎเกล้าเจ้าอยู่หัว (วันสมเด็จ

พระมหาธีรราชเจ้า)

2. เพื่อเทิดพระเกียรติและน้อมรำลึกถึงพระมหากรุณาธิคุณ

3. เพื่อให้ประชาชน เด็กและเยาวชนในตำบลท่าจะหลุง ได้แสดงออกถึงความรักและเทิดทูนสถาบันพระมหากษัตริย์ และร่วมกันทำความดี ทำกิจกรรมจิตอาสาพัฒนาพื้นที่บริเวณวัดใหม่หนองกก

คณะผู้บริหาร สมาชิกสภาองค์การบริหารส่วนตำบลท่าจะหลุง หัวหน้าส่วนราชการอำเภอโชคชัย ข้าราชการ ลูกจ้างองค์การบริหารส่วนตำบลท่าจะหลุง ประชาชนตำบลท่าจะหลุง ได้ร่วมกิจกรรมจิตอาสาพัฒนา เพื่อถวายเป็นพระราชกุศลแด่พระบาทสมเด็จพระมงกุฎเกล้าเจ้าอยู่หัว (วันสมเด็จพระมหา ธีรราชเจ้า) และร่วมกิจกรรมเทิดพระเกียรติและน้อมรำลึกถึงพระมหากรุณาธิคุณ

**๑0. ผู้เสนอโครงการ**

 (ลงชื่อ)................................................................

                         (นางอำไพ สังเกตุ)

 ผู้อำนวยการกองส่งเสริมการเกษตร รักษาราชการแทน

 ผู้อำนวยการกองการศึกษา ศาสนาและวัฒนธรรม

**๑1. ผู้เห็นชอบโครงการ**

(ลงชื่อ)………………..….....………………………….…

 (นายราเชนทร์ ประกอบกิจ)

 ปลัดองค์การบริหารส่วนตำบลท่าจะหลุง

(ลงชื่อ)…………………………………….…..….…………

 (นายปรีชา คำเกาะ)

 รองนายกองค์การบริหารส่วนตำบลท่าจะหลุง

(ลงชื่อ)……………………...….………………………..……

 (นายสมาน ศรีกระโทก)

 รองนายกองค์การบริหารส่วนตำบลท่าจะหลุง

**๑2. ผู้อนุมัติโครงการ**

 ( ) อนุมัติ ( ) ไม่อนุมัติ เพราะ..................................................

 (ลงชื่อ)………………………………..………………..…..….…………

 (นายมานิตย์ นิจกระโทก)

 นายกองค์การบริหารส่วนตำบลท่าจะหลุง